pythainlp/thaigov-v2-corpus-22032023 huggingface dataset:
วันเสาร์ที่ 9 กรกฎาคม 2565
โฆษกรัฐบาลชมผู้จัด THE MATCH Bangkok Century Cup 2022  “แมนยู-ลิเวอร์พูล” สร้างความสุขให้คนไทย สอดคล้องนโยบาย “นายกฯ” ให้ไทยเป็นแลนด์มาร์คจัดกิจกรรมระดับนานาชาติ
โฆษกรัฐบาลชมผู้จัด THE MATCH Bangkok Century Cup 2022  "แมนยู-ลิเวอร์พูล" สร้างความสุขให้คนไทย สอดคล้องนโยบาย "นายกฯ" ให้ไทยเป็นแลนด์มาร์คจัดกิจกรรมระดับนานาชาติ-ผลักดัน Soft Power ด้านกีฬาของไทย สร้างมูลค่าทางเศรษฐกิจของประเทศ
วันนี้ (9 ก.ค.65) นายธนกรวังบุญคงชนะโฆษกประจำสำนักนายกรัฐมนตรี เปิดเผยว่าตนขอชื่นชมบริษัทเฟรชแอร์เฟสติวัลจำกัดโดยนายวินิจเลิศรัตนชัยผู้จัดThe Match Bangkok Century Cup 2022 แมตซ์พิเศษระหว่าง"แมนเชสเตอร์ยูไนเต็ด"และ"ลิเวอร์พูล"พร้อมการแสดงแสงสีเสียงของแจ็คสันหวังศิลปินชื่อดังจากเกาหลีใต้ในวันที่12กรกฎาคม2565ณสนามราชมังคลากีฬาสถานหัวหมากและภาคเอกชนที่สนับสนุนถือเป็นครั้งแรกในประเทศไทยและในทวีปเอเชียที่ฟุตบอลสโมสรใหญ่ๆระดับโลกจะมาแข่งขันฟุตบอลให้คนไทยได้ดูอย่างใกล้ชิด สร้างความสุขให้คนไทยพร้อมขับเคลื่อนเศรษฐกิจและการท่องเที่ยวด้วย
โฆษกประจำสำนักนายกรัฐมนตรีกล่าวเพิ่มเติมว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสนับสนุนให้ประเทศไทยเป็นแลนด์มาร์คจัดกิจกรรมอีเว้นท์สำคัญระดับโลก โดยเฉพาะการแข่งขันกีฬาในระดับนานาชาติเพื่อแสดงให้เห็นถึงศักยภาพและความพร้อมของประเทศรวมทั้งผลักดันSoft Powerด้านกีฬาของไทยเช่นมวยไทยซึ่งเป็นเอกลักษณ์ของชาติให้เป็นสินค้าส่งออกทางวัฒนธรรมของประเทศอันจะช่วยสร้างมูลค่าทางเศรษฐกิจก่อให้เกิดกระแสเงินหมุนเวียนส่งเสริมอุตสาหกรรมการท่องเที่ยวอีกด้วยแม้ในครั้งนี้นายกรัฐมนตรีจะไม่ได้ไปเป็นประธานพิธีเปิดการแข่งขันเนื่องจากติดประชุมและเตรียมพร้อมรับอภิปรายไม่ไว้วางใจแต่ก็จะขอติดตามการแข่งขันฟุตบอลนัดสำคัญครั้งนี้ที่จะมีการถ่ายทอดสดไปทั่วโลกกว่า100ประเทศไปพร้อมๆกับแฟนคลับคนไทยที่เฝ้ารอดูฟุตบอลนัดประวัติศาสตร์ รวมทั้งผู้ชมในสนามที่จะได้เห็นทีมโปรดลงแข่งขันอย่างใกล้ด้วย
"ผมขอชื่นชมผู้จัดการแข่งขันที่สามารถนำทีมดังระดับโลกมาแข่งขันในประเทศไทยได้แสดงให้เห็นถึงศักยภาพความพร้อมของประเทศไทยทำให้สโมสรดังระดับโลกตัดสินใจเดินทางมาแข่งขันสร้างความสุขให้แก่แฟนบอลชาวไทย อย่างไรก็ตามนายกรัฐมนตรียังฝากย้ำเตือนทุกคนระมัดระวังดูแลตัวเองตามมาตรการสาธารณสุข เนื่องจากการรวมกลุ่มของคนหมู่มากเป็นปัจจัยสำคัญของการติดเชื้อโควิด-19ขอให้เฝ้าสังเกตอาการตัวเองถ้าเป็นไปได้อย่างใกล้ชิดกับคนในบ้านช่วงหลังจากดูฟุตบอลโดยเฉพาะเด็กและผู้ป่วยจนกว่าจะมั่นใจว่าตัวเองไม่มีเชื้อโควิด-19"นายธนกรฯกล่าว
—————
วันพุธที่ 29 กันยายน 2564
กระทรวงยุติธรรม โดยกรมคุ้มครองสิทธิและเสรีภาพ จัดงานประกาศรางวัลองค์กรต้นแบบด้านสิทธิมนุษยชน ปี 2564 Human Rights Awards 2021 ในรูปแบบออนไลน์ รูปโฉมใหม่ภายใต้วิถี New Normal
กระทรวงยุติธรรม โดยกรมคุ้มครองสิทธิและเสรีภาพ จัดงานประกาศรางวัลองค์กรต้นแบบด้านสิทธิมนุษยชน ปี 2564 Human Rights Awards 2021 ในรูปแบบออนไลน์ รูปโฉมใหม่ภายใต้วิถี New Normal
วันนี้ (วันพุธที่ 29 กันยายน 2564) ระหว่างเวลา 08.30-13.00 น. กรมคุ้มครองสิทธิและเสรีภาพ กระทรวงยุติธรรม โดยกองสิทธิมนุษยชนระหว่างประเทศ และกองยุทธศาสตร์และแผนสิทธิมนุษยชนแห่งชาติ จัดงานประกาศรางวัลองค์กรต้นแบบด้านสิทธิมนุษยชน ปี 2564 ในรูปแบบอนไลน์ โดยได้รับเกียรติจาก นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานกล่าวเปิดงานฯ และนายเรืองศักดิ์ สุวารี อธิบดีกรมคุ้มครองสิทธิและเสรีภาพ เป็นผู้กล่าวรายงาน นอกจากนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้ให้เกียรติร่วมเป็นประธานในช่วงพิธีเปิดงานฯ
ทั้งนี้ มีผู้เข้าร่วมงานฯ จากทุกช่องทางรวมประมาณ 700 คน โดยภายในงานฯ แบ่งออกเป็น 2 ช่วง ดังนี้ ช่วงที่ 1 เป็นการมอบรางวัลองค์กรต้นแบบด้านสิทธิมนุษยชน ปี 2564 ให้แก่องค์กรที่ผ่านเกณฑ์การคัดเลือก ทั้งประเภทภาครัฐ รัฐวิสาหกิจ ภาคธุรกิจ วิสาหกิจเพื่อสังคม และภาคประชาสังคม รวมจำนวนทั้งสิ้น 61 องค์กร (รางวัลดีเด่น จำนวน 35 องค์กร และรางวัลชมเชย จำนวน 26 องค์กร) สำหรับช่วงที่ 2 เป็นการเสวนาแลกเปลี่ยนประสบการณ์การดำเนินงานด้านสิทธิมนุษยชนสำหรับองค์กรที่ชนะเลิศรางวัลองค์กรต้นแบบด้านสิทธิมนุษยชน ปี 2564 ทั้งประเภทภาครัฐ รัฐวิสาหกิจ ภาคธุรกิจ วิสาหกิจเพื่อสังคม และภาคประชาสังคม โดยได้รับเกียรติจาก ดร. เสรี นนทสูติ กรรมการสหประชาชาติว่าด้วยสิทธิทางเศรษฐกิจ สังคม และวัฒนธรรม เป็นผู้ดำเนินการ
ทั้งนี้ งานประกาศรางวัลองค์กรต้นแบบด้านสิทธิมนุษยชน ปี 2564 ได้จัดขึ้นเป็นปีที่ 3 โดยเป็นการมอบรางวัลให้แก่องค์กรที่มีผลการดำเนินงานด้านสิทธิมนุษยชนที่โดดเด่น เพื่อเป็นขวัญกำลังใจ และเป็นแรงกระตุ้นในการขับเคลื่อนงานด้านสิทธิมนุษยชนให้แก่ทุกองค์กร โดยทุกองค์กรที่ได้รับรางวัลนั้น จะเป็นต้นแบบในการถ่ายทอดความรู้และประสบการณ์ การดำเนินงานด้านสิทธิมนุษยชน (Good Practice) เพื่อให้องค์กรต่าง ๆ ได้นำความรู้ดังกล่าวไปต่อยอดและปรับใช้ให้เหมาะสมกับบริบทขององค์กรเพื่อให้เกิดผลอย่างเป็นรูปธรรมต่อไป
วันพุธที่ 10 พฤศจิกายน 2564
การรถไฟแห่งประเทศไทย ร่วมทำกิจกรรมมวลชนสัมพันธ์ในพื้นที่จังหวัดนราธิวาส เพื่อสร้างการมีส่วนร่วมจากชุมชน ในการพัฒนาบริการเดินรถ ให้มีความสะดวก รวดเร็ว และปลอดภัย
การรถไฟแห่งประเทศไทย (รฟท.) กระทรวงคมนาคม ร่วมจัดกิจกรรมมวลชนสัมพันธ์ภายใต้มาตรการสาธารณสุขอย่างเคร่งครัดร่วมกับพี่น้องประชาชน ผู้นำศาสนาในจังหวัดนราธิวาส
การรถไฟแห่งประเทศไทย (รฟท.) กระทรวงคมนาคม ร่วมจัดกิจกรรมมวลชนสัมพันธ์ภายใต้มาตรการสาธารณสุขอย่างเคร่งครัดร่วมกับพี่น้องประชาชน ผู้นำศาสนาในจังหวัดนราธิวาส บริเวณที่หยุดรถสะโลว์บูกิต ยือแล อำเภอรือเสาะ สถานีมะรือโบ ตำบลมะรือโบตก อำเภอระแงะ และ ที่หยุดรถกะแดะ ตำบลเฉลิมพระเกียรติ อำเภอยี่งอ พร้อมกับหารือร่วมกับนายอำเภอระแงะ ผู้นำศาสนาในพื้นที่ กำนันผู้ใหญ่บ้าน นายกเทศมนตรีมะรือโบตก ผู้บังคับการทหารประจำจังหวัดนราธิวาส ชุดรักษาความปลอดภัยหมู่บ้าน และชาวบ้าน เพื่อแลกเปลี่ยนความคิดเห็น นำมาพัฒนาการให้บริการเดินรถในพื้นที่จังหวัดชายแดนภาคใต้
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ รฟท. เปิดเผยว่า การทำกิจกรรมมวลชนสัมพันธ์ครั้งนี้ เป็นไปตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งเน้นให้ รฟท. ปฏิบัติหน้าที่โดยสร้างการมีส่วนร่วมจากชุมชนในพื้นที่ พร้อมเปิดรับฟังความคิดเห็นสนับสนุนชุมชน และประชาชนในพื้นที่เพื่อนำมาใช้พัฒนาร่วมกันในทุกมิติ ต่อยอดการให้บริการเดินรถให้มีความสะดวก รวดเร็ว ปลอดภัย ตอบโจทย์ความต้องการของประชาชนสูงสุด โดยมีนายรอยือมี มะรอเสะ ผู้อำนวยการศูนย์ปฏิบัติการเดินรถภาค 4 นายแวมาฮามะนูร์ เจ๊ะกายอ วิศวกรกำกับการเขตทุ่งสง นายประชานิวัฒน์ บัวศรี ผู้ช่วยสารวัตรแขวงรถจักรหาดใหญ่ และผู้แทนชมรมมุสลิมรถไฟหาดใหญ่ เป็นตัวแทน รฟท. เข้าร่วมกิจกรรม
ทั้งนี้ การทำกิจกรรมมวลชนสัมพันธ์ในพื้นที่จังหวัดนราธิวาส ได้รับความร่วมมืออย่างดีจากพี่น้องประชาชน ผู้นำศาสนา และหน่วยงานท้องถิ่น ในการแลกเปลี่ยนมุมมอง ความคิดเห็นอันเป็นประโยชน์ต่อการพัฒนาแนวทางการเดินรถไฟในพื้นที่จังหวัดชายแดนภาคใต้ ให้เกิดความสะดวก รวดเร็ว ปลอดภัย ซึ่งเป็นประโยชน์ต่อประชาชนโดยตรงในการเดินทาง การขนส่งสินค้าให้แก่เกษตรกรในพื้นที่ รวมถึง การพัฒนาร่วมกันในทุกมิติ เพื่อให้เกิดความปลอดภัยในการเดินรถในพื้นที่เสี่ยงภัย รวมถึงขยายความร่วมมือในทุกระดับในการพัฒนาสถานีรถไฟในพื้นที่โดยประชาชนมีส่วนร่วมในกรอบความร่วมมือใหม่ที่จะร่วมกันดูแลเส้นทางการเดินรถไฟเพื่อประโยชน์สูงสุดต่อพี่น้องประชาชนในพื้นที่ นอกจากนี้ การรถไฟฯ ยังได้มอบเงินสนับสนุนในการก่อสร้างมัสยิดแห่งใหม่ที่สะโลบูกิตยือแล มอบทุนการศึกษาสำหรับศูนย์ช่วยเหลือเด็กกำพร้าในพื้นที่กะแดะและมะรือโบตก รวมถึงมอบของที่ระลึกเพื่อสร้างความสัมพันธ์อันดีระหว่าง รฟท. กับชุมชน และเป็นแนวทางในการต่อยอดความร่วมมือกันในอนาคตอีกด้วย
วันจันทร์ที่ 14 มีนาคม 2565
กรมทางหลวงชนบท สำรวจออกแบบถนนเลี่ยงเมืองฝั่งตะวันตก อำเภอเมือง จังหวัดสตูล รองรับการขยายตัวของเศรษฐกิจการขนส่งและท่องเที่ยว
พร้อมจัดประชุมรับฟังความคิดเห็นเพื่อให้ สอดรับกับความต้องการของประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินการสำรวจออกแบบและศึกษาผลกระทบสิ่งแวดล้อมถนนเลี่ยงเมืองฝั่งตะวันตก อำเภอเมือง จังหวัดสตูล เพื่อบรรเทาการจราจรบนถนนสายหลัก รองรับ การขยายตัวของเศรษฐกิจการคมนาคมขนส่งและการท่องเที่ยวในอนาคต พร้อมจัดประชุมรับฟังความคิดเห็นของประชาชนเพื่อให้สอดคล้องกับความต้องการของประชาชนในพื้นที่
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จังหวัดสตูลเป็นจังหวัดที่มีความสำคัญด้านเศรษฐกิจในการสร้างรายได้ที่สำคัญของประเทศ ทั้งในด้านการท่องเที่ยว การค้าชายแดนการนำเข้า - ส่งออกสินค้าระหว่างประเทศ รวมไปถึงการคมนาคมขนส่งทางทะเลด้านฝั่งอันดามัน โดยในปัจจุบันการขยายตัวทางเศรษฐกิจของจังหวัดมีข้อจำกัด เนื่องจากมีเส้นทางหลักในการขนส่งสินค้าเพียงเส้นทางเดียว คือ ทล.406 ซึ่งเป็นเส้นทางที่ใช้ขนส่งสินค้าไปยังท่าเรือตำมะลังและเป็นเส้นทางหลักที่ตัดผ่านเขตชุมชนเมือง ทำให้การจราจรติดขัดเป็นอย่างมาก ทั้งนี้ เพื่อเป็นการแก้ไขปัญหาการจราจรติดขัดบนถนนสายหลัก รองรับการเจริญเติบโตทางเศรษฐกิจของพื้นที่ในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดำเนินโครงการจัดทำรายงานประเมินผลกระทบสิ่งแวดล้อมและสำรวจออกแบบถนนเลี่ยงเมืองฝั่งตะวันตก อำเภอเมือง จังหวัดสตูล เป็นโครงการศึกษาสำรวจ ออกแบบแนวถนนใหม่ มีลักษณะเป็นถนนเลี่ยงเมืองทางด้านทิศตะวันตกของอำเภอเมืองสตูล มีจุดเริ่มต้นที่ ทล.406 มุ่งหน้าไปทางทิศตะวันตกเฉียงใต้แล้วตัดผ่าน ทล.404 จากนั้นมุ่งไปทางทิศใต้ไปจนถึงจุดสิ้นสุดโครงการบรรจบกับ ทล.421 รวมระยะทางประมาณ 10 กิโลเมตร ซึ่งแนวเส้นทางจะอยู่ในพื้นที่ 3 ตำบลของอำเภอเมือง ประกอบด้วย ตำบลฉลุง บ้านควน และควนขัน
อย่างไรก็ตาม ทช. มีแผนการจัดประชุมรับฟังความคิดเห็นของประชาชน เพื่อให้กลุ่มเป้าหมายหน่วยงานที่เกี่ยวข้อง ผู้นำชุมชน ผู้แทนกลุ่มต่าง ๆ ประชาชนในพื้นที่มีความเข้าใจเกี่ยวกับโครงการ เพื่อให้สอดคล้องกับความต้องการของประชาชนในพื้นที่ให้มากที่สุด ซึ่งจะจัดขึ้นจำนวน 3 ครั้ง และเมื่อวันที่ 25 กุมภาพันธ์ 2565 ที่ผ่านมา ได้มีการจัดประชุมรับฟังความคิดเห็นของประชาชนครั้งที่ 1 (ปฐมนิเทศโครงการ) ณ โรงแรมสินเกียรติบุรี อำเภอเมือง จังหวัดสตูล โดยได้ประชาสัมพันธ์ข้อมูลของโครงการ นำเสนอความเป็นมา ลักษณะโครงการ ขั้นตอนการดำเนินงาน และขอบเขตการศึกษา พร้อมทั้งได้ตอบข้อซักถาม แลกเปลี่ยนความคิดเห็นจากผู้ที่เข้าร่วมประชุม ทั้งนี้ การประชุมรับฟังความเห็นของประชาชนครั้งที่ 2 คาดว่าจะจัดขึ้นในเดือนพฤษภาคม 2565 และครั้งที่ 3 คาดว่าจะจัดขึ้นในเดือนสิงหาคม 2565 ตามลำดับต่อไป
วันพุธที่ 15 กันยายน 2564
บสย. จัดประชุม Town Hall Meeting ครั้งที่ 3/2564 “TCG Next CHAPTER” รูปแบบ Virtual Meeting
บสย. จัดงานพนักงานทุกระดับ ครั้งที่ 3/2564 (The 3rd Town Hall Virtual Meeting 2021) ภายใต้คอนเซ็ปต์ TCG Next CHAPTER การนำพา บสย. เติบโตและก้าวไปข้างหน้า พร้อมปรับตัวภายใต้สถานการณ์ในยุคโควิด-19
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานจัดงานพนักงานทุกระดับ ครั้งที่ 3/2564 (The 3rd Town Hall Virtual Meeting 2021) ภายใต้คอนเซ็ปต์ TCG Next CHAPTER การนำพา บสย. เติบโตและก้าวไปข้างหน้า พร้อมปรับตัวภายใต้สถานการณ์ในยุคโควิด-19 โดยเนื้อหาสำคัญประกอบด้วย 5 ข้อ 1.การประกาศผลดำเนินงานด้านการค้ำประกันสินเชื่อในช่วง 8 เดือนที่ผ่านมา (ม.ค.-ส.ค.2564) ซึ่งมียอดค้ำฯ เติบโตจากปีที่ผ่านมาถึง 23.5% 2.การแจกแจงรายละเอียดโครงการค้ำประกันสินเชื่อ พ.ร.ก. ฟื้นฟู ระยะที่ 2 3.การชี้แจงถึงวิสัยทัศน์ -พันธกิจการมุ่งเน้นผู้มีส่วนได้ส่วนเสีย ตามเกณฑ์ Enabler 4 โดยชี้ให้เห็นว่า พนักงาน บสย. ทุกคนมีบทบาทเกี่ยวข้องกับ Stakeholder 4.การประกาศคะแนนการประเมินคุณธรรมและความโปร่งใสในการดำเนินงานของ บสย. (ITA) ประจำปี 2564 ซึ่งในปีนี้ บสย. ได้รับคะแนนผลการประเมิน 91.58 คะแนน อยู่ในระดับ A และ 5.ยกย่องชมชยและขอบคุณพนักงานจิตอาสา Call Center หมอพร้อม ทั้ง 11 คนจากฝ่ายงานต่าง ๆ ที่เสียสละและทุ่มเทในการมาเป็นอาสาสมัครเข้ามาทำหน้าที่ช่วยเหลือประชาชน ให้ได้รับความรู้ความเข้าใจและข้อมูลที่ถูกต้อง ถือเป็นแบบอย่างที่ดีให้กับพนักงาน บสย.
พร้อมกันนี้ ในการประชุมพนักงานทุกระดับครั้งนี้ คณะผู้บริหาร บสย. ยังได้ร่วมประกาศนโยบายการทำงานของแต่ละส่วน เพื่อให้พนักงานได้รับทราบถึงความสำเร็จ และส่วนไหนที่อยู่ระหว่างการปรับปรุงก็จะมีการเปลี่ยนแปลงเพื่อนำไปสู่อนาคตที่ดีขึ้น นอกจากการประกาศผลดำเนินงานและเป้าหมายไปสู่อนาคตที่ดีขององค์กรแล้ว ในงานการประชุมพนักงานทุกระดับครั้งนี้ ยังให้พนักงานทุกคนได้ร่วมจัด Farewell ให้กับผู้บริหารที่เกษียณอายุประจำปี 2564 ซึ่งมีทั้งหมด 2 ท่าน
สำหรับการจัดกิจกรรมการประชุมพนักงานทุกระดับ ครั้งที่ 3/2564 มีพนักงาน บสย. เข้าร่วมกว่า 300 คน ในรูปแบบ Virtual Meeting โดยถ่ายทอดสดผ่านระบบ Live Streaming ณ ห้องอบรม ชั้น 17 บรรษัทประกันสินเชื่ออุตสาหกรรมขนาดย่อม (บสย.) สำนักงานใหญ่ เมื่อวันที่ 14 กันยายน 2564
วันพฤหัสบดีที่ 28 ตุลาคม 2564
รองปลัดฯ วรวรรณ ลงพื้นที่ จ.สุพรรณบุรี มอบถุงยังชีพช่วยเหลือผู้ประสบอุทกภัย
นางวรวรรณ ชิตอรุณ รองปลัดกระทรวงอุตสาหกรรม มอบถุงยังชีพช่วยเหลือผู้ประสบอุทกภัย ณ วัดจระเข้ใหญ่ อ.บางปลาม้า จ.สุพรรณบุรี
รองปลัดฯ วรวรรณ ลงพื้นที่ จ.สุพรรณบุรี มอบถุงยังชีพช่วยเหลือผู้ประสบอุทกภัย
วันที่ 27 ตุลาคม 2564 นางวรวรรณ ชิตอรุณ รองปลัดกระทรวงอุตสาหกรรม มอบถุงยังชีพช่วยเหลือผู้ประสบอุทกภัย ณ วัดจระเข้ใหญ่ อ.บางปลาม้า จ.สุพรรณบุรี ซึ่งประชาชนในพื้นที่ได้รับผลกระทบจากอิทธิพลร่องมรสุมและอิทธิพลพายุโซนร้อน "เตี้ยนหมู่" และ "คมปาซุ" ส่งผลทำให้น้ำท่วมขังในพื้นที่ โดยมี พลตรีประพนธ์ กิติญาณทรัพย์ เสนาธิการกองทัพภาคที่ 1 ร่วมลงพื้นที่ และมีนายชูชีพ พงษ์ไชย รองผู้ว่าราชการจังหวัดสุพรรณบุรีให้การต้อนรับ
วันพฤหัสบดีที่ 18 สิงหาคม 2565
สธ. พร้อมจัดประชุม “APEC Health Week” 22 - 26 ส.ค. 65 ที่กรุงเทพฯ เร่งหารือสร้างความสมดุลสาธารณสุข - เศรษฐกิจ
.....
กระทรวงสาธารณสุขเตรียมจัดการประชุมระดับรัฐมนตรีสาธารณสุขของเขตเศรษฐกิจเอเปค ภายใต้หัวข้อ “Open to partnership. Connect with the World. Balance Health and the Economy. (เปิดกว้างสร้างสัมพันธ์กับภาคี เชื่อมโยงกันกับโลก สู่สมดุลระหว่างสาธารณสุขและเศรษฐกิจ) ระหว่างวันที่ 22 - 26 ส.ค. 65 ณ โรงแรมมิลเลนเนียม ฮิลตัน กรุงเทพฯ
.
การจัดประชุมดังกล่าว เป็นการจัดประชุมด้านสาธารณสุขครั้งแรกของประเทศไทย (APEC Health Week) มีผู้เข้าร่วมประชุมระดับรัฐมนตรีสาธารณสุขจากเขตเศรษฐกิจเอเปค ได้แก่ บรูไนดารุสซาลาม อินโดนีเซีย ญี่ปุ่น มาเลเซีย ฟิลิปปินส์ สิงคโปร์ จีนไทเป ไทย สหรัฐอเมริกา และเวียดนาม เข้าร่วมแบบออนไซต์ ส่วนรูปแบบออนไลน์มี จีน จีนฮ่องกง เกาหลีใต้ และรัสเซีย
.
นอกจากนี้ ยังมีผู้นำระดับสูงของหน่วยงานระหว่างประเทศ คือ เลขาธิการอาเซียน รองประธานธนาคารพัฒนาเอเชีย และผู้อำนวยการบริหารสำนักงานเลขาธิการเอเปค รวมทั้งข้าราชการระดับสูงและภาคเอกชนอีก 150 คน
.
มี 4 เป้าหมายสำคัญ คือ ระดมสมองแลกเปลี่ยนประสบการณ์ และกำหนดทิศทางการทำงานร่วมกัน, สร้างความร่วมมือด้านการแพทย์และการสาธารณสุข, แสดงศักยภาพด้านการแพทย์และการสาธารณสุขของไทย และเผยแพร่วัฒนธรรมและประเพณีอันงดงามของไทย
.
ประกอบด้วย 10 กิจกรรม เช่น การหารือทวิภาคีกับ 3 เขตเศรษฐกิจ, การประชุมรัฐมนตรีสาธารณสุขและภาคเอกชนในรูปแบบการเสวนาเรื่องการสร้างสมดุลระหว่างสุขภาพและเศรษฐกิจ โดยเฉพาะหลังสถานการณ์ระบาดโควิด-19 และการประชุมโต๊ะกลมเรื่องการลงทุนด้านสุขภาพ เพื่อเป็นการกระตุ้นและตอกย้ำให้ทุกเขตเศรษฐกิจเพิ่มการลงทุนด้านสุขภาพ สำหรับรองรับการระบาดต่าง ๆ
.
อ่านเพิ่มเติม คลิกhttps://www.thaigov.go.th/news/contents/details/58039
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 12 พฤษภาคม 2565
พระบรมราโชวาทแก่ผู้สำเร็จการศึกษาทางการทหาร ประจำปี พ.ศ. 2565
#ทรงพระเจริญ
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันพุธที่ 10 สิงหาคม 2565
โฆษกรัฐบาลเผย “นายกฯ”น้อมรับคำวินิจฉัยศาลรัฐธรรมนูญ ติงกูรูทั้งหลายอย่าตีความกันเอง ชี้มีคนบางกลุ่มพยายามเคลื่อนไหวกดดัน สร้างประเด็นบิดเบือนสร้างความสับสนให้ประชาชน
โฆษกรัฐบาลเผย “นายกฯ”น้อมรับคำวินิจฉัยศาลรัฐธรรมนูญ ติงกูรูทั้งหลายอย่าตีความกันเอง ชี้มีคนบางกลุ่มพยายามเคลื่อนไหวกดดัน สร้างประเด็นบิดเบือนสร้างความสับสนให้ประชาชน
วันนี้ (10 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่มีการเผยแพร่เอกสารบันทึกการประชุมคณะกรรมาธิการร่างรัฐธรรมนูญ เมื่อวันที่ 7 ก.ย.61 อ้างความเห็นของนายมีชัย ฤชุพันธุ์ และนายสุพจน์ ไข่มุกด์ ต่อประเด็นวาระการดำรงตำแหน่งนายกรัฐมนตรี 8 ปี ว่า ส่วนตัวตนมองว่ามีความพยายามของคนบางกลุ่มที่ต้องการกดดันหวังสร้างประเด็นให้นายกรัฐมนตรีโดยหยิบเอาบางช่วงบางตอนของเอกสารดังกล่าวที่เป็นความเห็นของกรรมการเพียงไม่กี่คนมานำเสนอจนเกิดความสับสน ทั้ง ๆ ที่เอกสารนี้เป็นแค่บันทึกการประชุมหรือบันทึกการแสดงความเห็นของกรรมการ “แต่ไม่ใช่มติ” โดยหน้าปกเอกสารก็ระบุชัดเจนว่าคณะกรรมการร่างรัฐธรรมนูญยังไม่ได้รับรอง จึงไม่ควรนำมาใช้อ้างอิง และการประชุมในวันนั้นเกิดขึ้นหลังจากที่รัฐธรรมนูญปี 2560 ได้ประกาศใช้ไปแล้ว เพื่อจัดทำเจตนารมณ์ของรัฐธรรมนูญในขั้นตอนถัดมา ซึ่งท้ายที่สุดก็ไม่ได้ระบุไว้
“ที่ถูกต้องควรไปพิจารณาความมุ่งหมายและคำอธิบายประกอบรายมาตราของรัฐธรรนูญปี 2560 ในส่วนที่เกี่ยวข้องกับที่มาของนายกรัฐมนตรี และฟังคำวินิจฉัยของศาลรัฐธรรมนูญ ไม่ใช่ตีความกันไปตามความเห็นหรือความรู้สึกของตัวเอง โดยไม่มีอำนาจหน้าที่หรือความรู้ความเข้าใจที่ถูกต้องตามหลักนิติศาสตร์หรือหลักกฎหมาย ทั้งนี้ พลเอก ประยุทธ์ จันทร์โอชา นายกรัฐมนตรี และ รมว.กลาโหม เคารพการวินิจฉัยของศาลรัฐธรรมนูญและไม่อยู่เหนือกฎหมาย จึงขอให้ทุกฝ่ายยึดหลักการและปฏิบัติตามขั้นตอนของกฎหมายเช่นเดียวกัน เพื่อให้ประเทศเดินต่อไปได้และไม่เกิดความวุ่นวาย” นายธนกร กล่าว
วันจันทร์ที่ 26 กรกฎาคม 2564
ดีอีเอส-เอ็นที หนุนระบบสื่อสาร ร.พ.สนามแล้ว 173 แห่ง ปรับปรุงสายด่วนโควิด 3 หน่วยงาน
ดีอีเอส-เอ็นที หนุนระบบสื่อสาร ร.พ.สนามแล้ว 173 แห่ง ปรับปรุงสายด่วนโควิด 3 หน่วยงาน
ดีอีเอสและNTสนับสนุนแก้โควิดปรับปรุงสายด่วน1668,1646,1669รวมทั้งระบบInternet-กล้องCCTVรพ.-รพ.สนาม173แห่ง
นายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคม(ดีอีเอส)โพสต์ข้อความผ่านเฟซบุ๊กระบุว่าDESและบริษัทโทรคมนาคมแห่งชาติจำกัด(มหาชน) (NT)ไม่นิ่งนอนใจเราได้ให้การสนับสนุนอุปกรณ์เครื่องมือสื่อสารโทรคมนาคมในรูปแบบต่างๆทั้งในโรงพยาบาลและโรงพยาบาลสนามสำนักงานสาธารณสุขทั่วประเทศ173แห่งจุดศูนย์ฉีดวัคซีนพร้อมทั้งรถตรวจโควิดในสถานศึกษาและบริษัท/ห้างร้านรวมทั้งปรับปรุงระบบสายด่วนกรมการแพทย์1668 , 1646 โดยนำระบบCloud Call CenterของNTใช้งานแทนโดยระบบใหม่สามารถขยายบริการรองรับประชาชนที่โทรเข้ามาได้ตามความต้องการรองรับการขยายคู่สายจำนวนไม่จำกัดและปรับระบบCall Centerศูนย์เอราวัณ1669ด้วย
รวมถึงให้บริการBroadband Internetติดตั้งสัญญาณWiFi อุปกรณ์ที่เกี่ยวข้องโครงข่ายระบบโทรคมนาคมระบบ Cloud PBX, VDO Phone, Data Center, my ,SMS ติดตั้งกล้องโทรทัศน์วงจรปิดCCTV เครื่องบันทึกภาพผ่านเครือข่ายNVRและอื่นๆให้กับโรงพยาบาลและโรงพยาบาลสนามทั่วประเทศ173แห่งโดยไม่คิดค่าใช้จ่ายจนกว่าโรงพยาบาลสนามจะหมดความต้องการ
นอกจากนี้ครับNTยังได้ติดตั้งระบบคอมพิวเตอร์สัญญาณWiFiอินเทอร์เน็ตอำนวยความสะดวกให้กับศูนย์ฉีดวัคซีนกลางบางซื่อใช้ในการลงทะเบียนรับวัคซีนของประชาชนรวมถึงให้ศูนย์ฉีดวัคซีนราชวิทยาลัยจุฬาภรณ์ได้บริการประชาชนฉีดวัคซีนทางเลือกที่อาคาร9บริษัทโทรคมนาคมจำกัด(มหาชน)แจ้งวัฒนะเพื่อบริการและสนับสนุนประชาชนในสถานการณ์การแพร่ระบาดโควิด19ในครั้งนี้ด้วยครับและDESทุกคนยังคงทุ่มเทเพื่อเร่งให้การช่วยเหลือพี่น้องประชาชนผ่านพ้นสถานการณ์โควิดนี้ไปด้วยกันครับ
***********
วันจันทร์ที่ 30 พฤษภาคม 2565
ครม.เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน 4  โครงการ
ครม.เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทาน 4  โครงการ
วันที่ 30 พฤษภาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบการแก้ไขปัญหาผู้ได้รับผลกระทบจากการก่อสร้างโครงการชลประทานรวม 4 โครงการ โดยกระทรวงเกษตรและสหกรณ์ขอยกเว้นการปฏิบัติตามมติครม.เมื่อวันที่ 21 เมษายน 2541 ที่วางหลักการไว้ว่า ไม่สามารถจ่ายค่าชดเชย หรือค่าทดแทนซ้ำซ้อนหรือย้อนหลังให้แก่เกษตรกรที่ได้รับผลกระทบจากการสร้างเขื่อนได้ และอนุมัติให้กรมชลประทานจ่ายเงินค่าชดเชย หรือค่าขนย้าย สำหรับค่าที่ดินไม่มีเอกสารสิทธิ ให้แก่ราษฎรที่ได้รับผลกระทบจากการก่อสร้างโครงการชลประทานเป็นกรณีพิเศษ
สำหรับทั้ง 4 โครงการนั้นประกอบด้วย โครงการแรก ได้แก่ โครงการเขื่อนน้ำอูน จ.สกลนคร อนุมัติให้ช่วยเหลือราษฎรกลุ่มที่ตกค้างยังไม่ได้รับเงิน จำนวน 295 ราย โดยให้จ่ายในอัตราเดิม 10,000 บาทต่อไร่ รายละไม่เกิน 15 ไร่ ส่วนผู้ที่ขอเงินเพิ่มจำนวน 2,285 ราย ให้ช่วยเหลือเยียวยาตามระเบียบ ตามประเภทที่ดิน เพื่อมิให้มีการเรียกร้องให้มีการจ่ายเงินเพิ่มในลักษณะเดียวกันจากโครงการอื่นๆ
น.ส.ไตรศุลี กล่าวว่า สำหรับโครงการที่ 2-3 ได้แก่ โครงการอ่างเก็บน้ำบ้านทำนบ และ โครงการอ่างเก็บน้ำห้วยเชิง จ.สุรินทร์ ให้กำหนดจำนวนเงินช่วยเหลือตามกฎกระทรวงที่ออกตามความในพระราชบัญญัติ(พ.ร.บ.)การประเมินราคาทรัพย์สินเพื่อประโยชน์แห่งรัฐ พ.ศ. 2562 เพื่อมิให้ค่าใช้จ่ายที่เกินกว่าที่รัฐเคยจ่ายสำหรับที่ดินไม่มีเอกสารสิทธิ
โครงการที่ 4 โครงการฝายกุมภวาปี จ.อุดรธานี ให้จ่ายเงินค่าขนย้ายราษฎรตามอัตราที่คณะกรรมการกำหนดค่าทดแทนทรัพย์สินเพื่อการชลประทานโครงการฝายกุมภวาปีเคยกำหนดไว้ สูงสุดไม่เกินไร่ละ 50,000 บาท และต่ำสุดไร่ละ 10,000 บาท สำหรับการชดเชยในส่วนเพิ่มเพื่อให้เหมาะสมตามสถานะและสภาพของที่ดินให้ใช้แนวทางการพิจารณากำหนดจำนวนเงินตามกฎกระทรวงที่ออกตามความใน พ.ร.บ.การประเมินราคาทรัพย์สินเพื่อประโยชน์แห่งรัฐ พ.ศ.2562
ทั้งนี้ ให้กรมชลประทานเป็นผู้ตรวจสอบและกำกับดูแลการจ่ายเงินของทั้ง 4 โครงการต่อไป โดยดำเนินการให้ถูกต้อง โปร่งใส และป้องกันไม่ให้บุคคลหรือกลุ่มบุคคลแสวงหาผลประโยชน์โดยมิชอบจากราษฎร
วันอังคารที่ 5 ตุลาคม 2564
เปิด 3 มาตรการบรรเทาผลกระทบราคาน้ำมัน ลดราคาดีเซล บี 7 ลง 1 บ. เริ่ม 5 ต.ค. 64
....
ที่ประชุมคณะกรรมการบริหารนโยบายพลังงาน (กบง.) เมื่อวันที่ 4 ต.ค. ที่ผ่านมา มีมติเห็นชอบ 3 มาตรการบรรเทาภาระประชาชนเป็นการเร่งด่วนจากราคาน้ำมันดีเซลที่ปรับตัวสูงขึ้นตามสถานการณ์ราคาน้ำมันในตลาดโลก ดังนี้
.
1.ปรับลดอัตราเงินส่งเข้ากองทุนน้ำมันเชื้อเพลิงของน้ำมันดีเซล บี 7 จาก 1 บ./ลิตร เป็น 0.01 บ./ลิตร เริ่ม 5 ต.ค. 64ส่งผลให้ราคาน้ำมันดีเซล บี 7 ลดลง 1 บ./ลิตร
2.ปรับลดสัดส่วนผสมขั้นต่ำของไบโอดีเซลในน้ำมันดีเซล บี 7 และน้ำมันดีเซลธรรมดาเป็นร้อยละ 6 โดยปริมาตร
3.ปรับลดค่าการตลาดของน้ำมันดีเซลธรรมดาของผู้ค้าน้ำมันลงจาก 1.80 บ./ลิตร เหลือ 1.40 บ./ลิตร เริ่ม 11 - 31 ต.ค. 64
.
จากมาตรการดังกล่าว ราคาน้ำมันดีเซลจะลดระดับลงมาอยู่ที่ประมาณ 28 บ./ลิตร โดยกระทรวงพลังงานจะประเมินสถานการณ์อย่างใกล้ชิด เพื่อกำหนดมาตรการในระยะต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 20 ธันวาคม 2564
"รมว.กห.เกาหลี เยี่ยมคำนับ นรม.และรมว.กห. ย้ำความสัมพันธ์แนบแน่นและผลักดันความเป็นหุ้นส่วนทางยุทธศาสตร์"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้ให้การต้อนรับ นาย Suh, Wook ( ซอ อุก ) รมว.กห.สาธารณรัฐเกาหลี ( กล.ต.) และคณะ ณ ศาลาว่าการกลาโหม
ในโอกาสเดินทางเยือนประเทศไทยอย่างเป็นทางการ ในฐานะแขกของกลาโหม ระหว่าง 19 - 21 ธ.ค. 64
โดย กห. จัดได้กองทหารเกียรติยศผสมสามเหล่าทัพ ให้การต้อนรับอย่างสมเกียรติ หลังจากนั้น รมว.กห.( กล.ต.) ได้เข้าเยี่ยมคำนับ นรม.และ รมว.กห. ณ ห้องรับรอง โดย พล.อ.ประยุทธ์’ ได้กล่าวต้อนรับและแสดงความยินดีกับ นาย ซอ อุก ที่เข้ารับตำแหน่ง ทั้งสองฝ่ายได้กล่าวถึงความสัมพันธ์ที่ดีต่อกันมายาวนาน ซึ่งได้ครบความสัมพันธ์ทางการทูต 63 ปีในปีนี้ โดยมีความร่วมมือที่ใกล้ชิด ทั้งในด้านเศรษฐกิจ การเมือง สังคมและวัฒนธรรม โดยเฉพาะความร่วมมือทางทหารที่แนบแน่น และความเชื่อมโยงในภูมิภาคตามข้อตกลงความเป็นหุ้นส่วนทางยุทธศาสตร์ระหว่างกัน
นาย ซอ อุก ได้กล่าว ชื่นชมรัฐบาลในการรับมือและแก้ปัญหาการแพร่ระบาดของโควิด-19 ได้อย่างดีที่ผ่านมา ขอบคุณไทยที่สนับสนุนฉีดวัคซีนให้กันคนเกาหลีในไทย และสนับสนุนเกาหลีให้ผ่านความยากลำบากจากสงครามที่ผ่านมา พร้อมทั้งขอบคุณ กห.ที่ผลักดันการหารือยกระดับความร่วมมือเกาหลีและอาเซียนให้เป็นรูปธรรม ในเวทีการประชุม รมว.กห.อาเซียน ทั้งการแสวงหาสันติสุขในคาบสมุทรเกาหลี ความร่วมมือด้านไซเบอร์และเทคโนโลยี และหวังว่าจะได้พบปะพูดคุยระหว่างกันในเวทีระดับต่างๆใกล้ชิดมากขึ้นเมื่อสถานการณ์โควิดดีขึ้น เพื่อร่วมกันผลักดันขับเคลื่อนความเป็นหุ้นส่วนทางยุทธศาสตร์ระหว่างกัน
พล.อ.ประยุทธ์’ กล่าวขอบคุณ เกาหลี ที่สนับสนุนการฉีดวัคซีนให้คนไทยในเกาหลีและการร่วมฝึก Cobra Gold ที่ผ่านมา และชื่นชมเกาหลีที่ผลักดันความร่วมมือที่สร้างสรรค์ระหว่างอาเซียน-เกาหลี ในด้านต่างๆ โดยไทยพร้อมที่จะสนับสนุนการจัดทำแผนปฏิบัติการร่วมกัน เพื่อขับเคลื่อนยุทธศาสตร์ระหว่างกันให้มีความก้าวหน้ามากยิ่งขึ้น พร้อมขอบคุณเกาหลี ที่ลงทุนสูงสุดใน EEC ไตรมาสแรกที่ผ่านมา โดยต้องการให้มีการพัฒนาความร่วมมือควบคู่กันทั้งด้านความมั่นคงและด้านเศรษฐกิจ โดยเฉพาะการถ่ายทอดเทคโนโลยีและด้านอุตสาหกรรมป้องกันประเทศ และขอให้เดินทางโดยสวัสดิภาพ
วันอังคารที่ 15 กุมภาพันธ์ 2565
เห็นชอบแผนปฏิบัติการ BCG พ.ศ.2564-2570
วันศุกร์ที่ 11 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลมุ่งมั่นสร้างเศรษฐกิจที่สมดุลและยั่งยืนโดยเห็นชอบร่างแผนปฏิบัติการด้านการขับเคลื่อนการพัฒนาประเทศด้วยโมเดลเศรษฐกิจ BCG พ.ศ.2564 – 2570 ประกอบด้วย การสร้างความยั่งยืนของฐานทรัพยากรด้วยการจัดสมดุลระหว่างการอนุรักษ์และการใช้ประโยชน์ การพัฒนาชุมชนและเศรษฐกิจฐานรากให้เข้มแข็งด้วยทุนทรัพยากร อัตลักษณ์ ความคิดสร้างสรรค์ และเทคโนโลยีสมัยใหม่ การยกระดับอุตสาหกรรม 5 สาขา ได้แก่ เกษตรและอาหาร การแพทย์และสุขภาพ พลังงาน การท่องเที่ยวและเศรษฐกิจสร้างสรรค์ และสาขาเศรษฐกิจหมุนเวียน ให้สามารถแข่งขันได้อย่างยั่งยืน และการสร้างความสามารถในการตอบสนองต่อการเปลี่ยนแปลงของโลก ให้เกิดผลสัมฤทธิ์และเป็นประโยชน์ต่อประชาชนให้มากที่สุด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 23 สิงหาคม 2565
คนแก่ เฮ ! ครม. อนุมัติหลักการมาตรการป้องกันและแก้ไขปัญหาผู้สูงอายุที่ได้รับเบี้ยยังชีพที่มีความซ้ำซ้อนกับสวัสดิการอื่น  ถอนฟ้อง พร้อมคืนเบี้ยยังชีพให้กับผู้สูงอายุ
คนแก่ เฮ ! ครม. อนุมัติหลักการมาตรการป้องกันและแก้ไขปัญหาผู้สูงอายุที่ได้รับเบี้ยยังชีพที่มีความซ้ำซ้อนกับสวัสดิการอื่น  ถอนฟ้อง พร้อมคืนเบี้ยยังชีพให้กับผู้สูงอายุ จำนวน 28,345 ราย วงเงิน  245 ล้านบาท
วันที่ 23 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรีอนุมัติในหลักการการคืนเบี้ยยังชีพให้กับผู้สูงอายุที่ได้นำเงินมาคืนทางราชการแล้ว จำนวน 28,345 ราย เป็นเงินทั้งสิ้น 245,243,189.70 บาท (ข้อมูล ณ วันที่ 1 มิถุนายน 2565) พร้อมมอบหมายให้กระทรวงมหาดไทย กรุงเทพมหานคร เมืองพัทยา และกระทรวงการคลัง หาแนวทางการจ่ายเงินคืนให้แก่ผู้สูงอายุรับเบี้ยยังชีพซ้ำซ้อนกับสวัสดิการอื่น และได้นำเงินมาคืนให้ทางราชการ รวมทั้งแจ้งให้มีการถอนฟ้องหรือระงับการบังคับคดีในกรณีองค์กรปกครองส่วนท้องถิ่น (อปท.) ได้มีการดำเนินคดีเรียกคืนเบี้ยยังชีพผู้สูงอายุ โดยให้ดำเนินการให้แล้วเสร็จภายในระยะเวลา 1 เดือน นับแต่วันที่คณะรัฐมนตรีมีมติ (23 สิงหาคม 2565)
ทั้งนี้ คณะกรรมการกฤษฎีกา (คณะพิเศษ) ได้มีคำวินิจฉัยว่า เงื่อนไขที่กำหนดว่า ผู้สูงอายุที่จะได้รับเบี้ยยังชีพต้องไม่เป็นผู้รับสวัสดิการหรือสิทธิประโยชน์จากหน่วยงานของรัฐเป็นเงื่อนไขที่ขัดแย้งต่อรัฐธรรมนูญและพระราชบัญญัติผู้สูงอายุ พ.ศ. 2546 และการจ่ายเงินเบี้ยงยังชีพให้แก่ผู้สูงอายุที่ไม่สอดคล้องกับเงื่อนไขดังกล่าวจึงเป็นการจ่ายเงินให้โดยชอบ ในกรณีที่ผู้สูงอายุนำเงินมาคืนราชการ หน่วยงานที่รับเงินไว้มีหน้าที่ต้องจ่ายเงินคืนให้ผู้สูงอายุ
รัฐธรรมนูญแห่งราชอาณาจักรไทยบัญญัติไว้ในมาตรา 48 วรรค 2 มีเพียง 2 ประการคืออายุเกิน 60 ปี และไม่มีรายได้เพียงพอแก่การยังชีพ จึงเป็นหลักเกณฑ์สำคัญที่รัฐจะตรากฎหมายเพื่อกำหนดหลักเกณฑ์การจ่ายเงินช่วยเหลือบุคคลที่มีลักษณะดังกล่าว ดังนั้น ระเบียบของคณะกรรมการผู้สูงอายุแห่งชาติ (กผส.) และระเบียบของกระทรวงมหาดไทยที่ออกโดยอาศัยอำนาจตามระเบียบของ กผส. นั้น ที่กำหนดเงื่อนไขว่าต้องไม่เป็นผู้รับสวัสดิการหรือสิทธิประโยชน์อื่นใดจากหน่วยงานของรัฐ ถือว่าไม่สอดคล้องกับหลักเกณฑ์ที่กำหนดไว้ในรัฐธรรมนูญแห่งราชอาณาจักรไทย
ระหว่างนี้ พม. ยังอยู่ระหว่างการนำเสนอแนวทางการกำหนดนโยบายเบี้ยยังชีพผู้สูงอายุต่อคณะกรรมการผู้สูงอายุเพื่อพิจารณาต่อไป ซึ่งเมื่อได้แนวทางชัดเจนแล้ว กระทรวงมหาดไทยจะได้ดำเนินแก้ไขระเบียบให้สอดคล้องกับแนวทางดังกล่าวต่อไป
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี ยังเปิดเผยว่า ที่ประชุม ครม. การคืนเบี้ยยังชีพให้กับผู้สูงอายุที่ได้นำเงินมาคืนราชการแล้วจำนวน 28,345 ราย นั้น เป็นเรื่องที่มีความสำคัญเร่งด่วน และสมควรที่จะต้องรีบดำเนินการ เพื่อหลีกเลี่ยงปัญหาอื่นๆ ที่จะตามมา เช่น ปัญหาคุณภาพชีวิตของผู้สูงอายุ การขาดโอกาสในการเข้ารับการรักษาพยาบาลอย่างทันท่วงที ผู้สูงอายุเสียชีวิต และการร้องเรียนต่างๆ เป็นต้น ///
วันศุกร์ที่ 22 ตุลาคม 2564
โฆษกรัฐบาลยืนยันคนละครึ่งเฟส 4 ยังไม่มีการขอข้อมูล เตือนประชาชนอย่าหลงให้ข้อมูลส่วนตัว
โฆษกรัฐบาลยืนยันคนละครึ่งเฟส 4 ยังไม่มีการขอข้อมูล เตือนประชาชนอย่าหลงให้ข้อมูลส่วนตัว
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า กรณีโครงการคนละครึ่งส่ง SMS ให้ประชาชนลงทะเบียนรับสิทธิ์สำหรับเฟส 4 นั้น ยืนยันจากการตรวจสอบทางศูนย์ต่อต้านข่าวปลอม ของกระทรวงกระทรวงดิจิทัลเพื่อเศรษฐกิจและสังคม (ดีอีเอส) ได้ตรวจสอบข้อเท็จจริง พร้อมด้วยธนาคารกรุงไทยพบว่าประเด็นดังกล่าวว่า เป็นการกระทำของมิจฉาชีพที่แอบอ้างที่โครงการคนละครึ่ง ส่ง SMS หลอกขอข้อมูลส่วนตัวของประชาชน ให้กรอกข้อมูลเพื่อยืนยันตัวตน เพื่อนำไปทุจริตโอนเงินออกจากบัญชีลูกค้า ทั้งนี้ ธนาคารกรุงไทยไม่มีนโยบายขอข้อมูลส่วนตัว ข้อมูลทางการเงิน และข้อมูลบัตรเดบิตของประชาชนโดยการส่ง SMS แต่อย่างใด  ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ให้ข้อมูลส่วนตัวและข้อมูลสำคัญทางการเงินแก่บุคคลอื่นหรือลงในสื่อออนไลน์ต่างๆ
โฆษกประจำสำนักนายกรัฐมนตรี กล่าวว่า มติคณะรัฐมนตรีล่าสุด รัฐบาลยังเพิ่มวงเงินให้กับผู้ได้รับสิทธิในโครงการคนละครึ่งเพิ่มอีกคนละ 1,500 บาท ในเดือน พ.ย. นี้ รวมวงเงินที่ได้รับในโครงการคนละครึ่งเฟส 3 ทั้งหมดเป็น 4,500 บาท ซึ่งประชาชนสามารถใช้สิทธิได้ถึง 31 ธันวาคม 2564 ในขณะที่โครงการคนละครึ่งเฟส 3 มีสิทธิเหลือ จำนวน 193,628 สิทธิ (ข้อมูล ณ วันที่ 19 ต.ค.) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมตระหนักดีถึงโครงการคนละครึ่ง ที่ภาครัฐได้ดำเนินการมาเพื่อกระตุ้นเศรษฐกิจในประเทศ และประชาชนสามารถนำเงินที่รัฐบาลเติมให้ผ่านโครงการนำมาจับจ่ายใช้สอย โดยในส่วนของคนละครึ่งเฟส 4 นั้น อยูในแผนกระตุ้นไตรมาสที่ 4 ของกระทรวงการคลังและสำนักงานสภาพัฒนาการเศรษฐกิจและสังคมแห่งชาติจะต้องหารือในเรื่องดังกล่าวต่อไป
------------------------
วันพุธที่ 1 กันยายน 2564
“นายกฯ” มอบโฆษกรัฐบาลลงพื้นที่ให้กำลังใจผู้ประกอบการ ร้านค้า ห้างสรรพสินค้าเปิดวันแรก เน้นมาตรการ COVID Free Setting สร้างความมั่นใจบริการด้วยความปลอดภัย
“นายกฯ” มอบโฆษกรัฐบาลลงพื้นที่ให้กำลังใจผู้ประกอบการ ร้านค้า ห้างสรรพสินค้าเปิดวันแรก เน้นมาตรการ COVID Free Setting สร้างความมั่นใจบริการด้วยความปลอดภัย ขณะที่จำนวนผู้ติดเชื้อโควิด-19 ทยอยลดลงสวนทางกับยอดการฉีดวัคซีนเพิ่มรายวัน
วันนี้ (1 กันยายน 2564) เวลา 14.30 น. นายธนกร วังบุญคงชนะ โฆษกประจำสำนักนายกรัฐมนตรี พร้อมนางฐนิวรรณ กุลมงคล นายกสมาคมภัตตาคารไทย ลงพื้นที่ตรวจเยี่ยมร้านอาหาร Copper ณ The Sense ย่านปิ่นเกล้า ต้นแบบร้านอาหารในยุคโควิด-19 ที่เปิดให้บริการภายใต้ COVID Free Setting เว้นระยะห่าง ระบบระบายอากาศที่ดี มีสุขอนามัยและสะอาดปลอดภัย ผู้ประกอบการและพนักงานฉีดวัคซีนป้องกันโควิด-19 ครบตามเกณฑ์และมีการตรวจคัดกรองด้วยชุดตรวจ ATK ซึ่งผู้ประกอบการและพนักงานดีใจได้กลับมาเปิดกิจการเกือบเหมือนปกติ พร้อมขอบคุณนายกรัฐมนตรีที่เห็นใจและรับฟังเสียงประชาชน ออกมาตรการช่วยเหลือผู้ประกอบธุรกิจรายย่อยร้านอาหารและเครื่องดื่ม
นายธนกร กล่าวว่า นายกรัฐมนตรีห่วงใยการประกอบอาชีพของพี่น้องประชาชนโดยเฉพาะผู้ประกอบการรายย่อย ธุรกิจร้านอาหารและเครื่องดื่ม ปัจจุบันมีผู้ประกอบธุรกิจร้านอาหาร ประมาณ 300,000 ราย โดยมีมูลค่าทุนจดทะเบียนของนิติบุคคลที่ประกอบธุรกิจร้านอาหารกว่า 1 แสนล้านบาท ซึ่งที่ผ่านมาคณะรัฐมนตรีมีมติเห็นชอบ “สินเชื่ออิ่มใจ” วงเงิน 2,000 ล้านบาท ช่วยเหลือผู้ประกอบการร้านอาหารหรือเครื่องดื่มที่ได้รับผลกระทบจากการแพร่ระบาดของไวรัส COVID-19 ระลอกใหม่ ซึ่งได้มีการอนุมัติสินเชื่อไปแล้ว 5,500 ราย รวมวงเงิน 400 ล้านบาท
นายธนกร กล่าวอีกว่า วันนี้เดินทางมาร้านอาหาร Copper ที่เปิดบริการตามมาตรการ COVID Free Environment เป็นร้านอาหารต้นแบบในยุคโควิด-19 ด้วยการยกระดับมาตรการสิ่งแวดล้อม ได้แก่ การเว้นระยะห่าง มีระบบระบายอากาศที่ดี มีสุขอนามัยและสะอาดปลอดภัย ด้านของผู้ประกอบการและพนักงานต้องได้รับการฉีดวัคซีนป้องกันโควิด-19 ครบตามเกณฑ์และตรวจคัดกรองด้วยชุดตรวจ ATK สำหรับลูกค้าที่จะใช้บริการ จะตรวจวัดอุณหภูมิ เช็คอินผ่านแอปพลิเคชันไทยชนะ แสดงผลตรวจการได้รับการฉีดวัคซีนป้องกันโควิด-19 ตามเกณฑ์ หรือแสดงผลการตรวจ ATK มีการกำกับดูแลโดยสมาคมภัตตาคารไทยและคณะกรรมการโรคติดต่อจังหวัด ซึ่งมาตรการ COVID Free Environment นี้ ปัจจุบันเป็นการขอความร่วมมือให้ดำเนินการในพื้นที่นำร่องหรือสถานที่ที่มีความพร้อม มุ่งยกระดับมาตรการป้องกันโควิด-19 สำหรับให้กิจการ/กิจกรรมต่าง ๆ เพื่อให้สามารถกลับมาดำเนินการได้อย่างปลอดภัยและยั่งยืน
นายธนกร กล่าวเพิ่มว่า ช่วงที่ผ่านมา แนวโน้มผู้ติดเชื้อโควิด-19 มีจำนวนลดลง ขณะเดียวกันผู้หายป่วยแล้วเพิ่มจำนวนมากขึ้น รวมทั้งการฉีดวัคซีนที่ทั่วถึงและเพิ่มขึ้นมากขึ้น ณ วันนี้ มีผู้ได้รับการฉีดวัคซีนแล้ว ถึง 32 ล้านโดส ซึ่งมาจากความเชื่อมั่นของภาคเอกชน และประชาชนที่มีต่อมาตรการของรัฐ การปรับมาตรการสำหรับ 1 ก.ย. นี้ เป็นไปเพื่อให้ภาคธุรกิจ เอกชน กลับมาทำกิจกรรมทางเศรษฐกิจอีกครั้ง มีการเดินทางของประชาชนตามความจำเป็น ซึ่งทั้งหมดนั้นยังต้องเข้มงวดในมาตรการสาธารณสุข ซึ่งนายกรัฐมนตรีและรัฐบาลจะเดินหน้าเร่งออกมาตรการขับเคลื่อนเศรษฐกิจควบคู่กับการคุมโควิด-19 เพื่อให้ภาคธุรกิจและประชาชนสามารถกลับมาดำเนินชีวิตและประกอบการในรูปแบบปกติใหม่ (New Normal) ได้โดยเร็ว
วันพฤหัสบดีที่ 11 พฤศจิกายน 2564
ปลัดฯ กอบชัย เป็นประธานการประชุมผู้ตรวจราชการกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม
ปลัดฯ กอบชัย เป็นประธานการประชุมผู้ตรวจราชการกระทรวงอุตสาหกรรม
วันที่ 10 พฤศจิกายน 2564 นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม โดยมี นางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายธนะ อัลภาชน์ รองเลขาธิการสำนักงานมาตรฐานผลิตภัณฑ์อุตสาหกรรม รักษาการผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม รักษาการผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะผู้บริหาร เข้าร่วมประชุมฯ ณ ห้องประชุม อก.1 ชั้น 2 สำนักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับการแบ่งเขตการตรวจราชการ รวมถึงแนวทางการตรวจราชการของผู้ตรวจราชการกระทรวงอุตสาหกรรม ประจำปี พ.ศ. 2565 ซึ่งจะเน้นการตรวจราชการตามแนวทาง 6s ของรัฐมนตรีว่าการกระทรวงอุตสาหกรรม การตรวจกำกับดูแลโรงงาน/เหมืองแร่ และการส่งเสริม SMEs ในพื้นที่ เป็นต้น
วันพุธที่ 27 กรกฎาคม 2565
ธอส. ขนบ้านมือสอง 888 รายการ ร่วมงาน 8.8 The Infinity Maximum SALE ลดราคาสูงสุด 40%  ราคาเริ่มต้นประมูลต่ำสุดเพียง 130,000 บาท เท่านั้น!!
ธอส. จัดงาน “ประมูลออนไลน์บ้านมือสอง ธอส. 8.8 : The Infinity Maximum Sale” ในวันจันทร์ที่ 8 สิงหาคม 2565 เวลา 12.00-13.00 น. โดยนำบ้านมือสองคุณภาพดี ทำเลเด่น และราคาคุ้มค่ารวม 888 รายการ แบ่งเป็นทรัพย์ในพื้นที่กรุงเทพฯ และปริมณฑล จำนวน 238 รายการ และ
ธนาคารอาคารสงเคราะห์ (ธอส.) จัดงาน “ประมูลออนไลน์บ้านมือสอง ธอส. 8.8 : The Infinity Maximum Sale” ในวันจันทร์ที่ 8 สิงหาคม 2565 เวลา 12.00-13.00 น. โดยนำบ้านมือสองคุณภาพดี ทำเลเด่น และราคาคุ้มค่ารวม 888 รายการ แบ่งเป็นทรัพย์ในพื้นที่กรุงเทพฯ และปริมณฑล จำนวน 238 รายการ และทรัพย์ในภูมิภาค 650 รายการ ทั้งประเภทบ้านเดี่ยว บ้านแฝด ทาวน์เฮ้าส์ ห้องชุด(คอนโดมิเนียม) และที่ดินเปล่า พร้อมส่วนลด สูงสุด 40% จากราคาปกติ โดยทรัพย์ที่มีราคาเริ่มต้นประมูลต่ำสุดเพียง 130,000 บาท ได้แก่ ทรัพย์ประเภทที่ดินเปล่า ขนาดเนื้อที่ 43.50 ตารางวา ในโครงการหมู่บ้านเครือวัลย์ อ.เมืองอุบลราชธานี จ.อุบลราชธานี ขณะที่ทรัพย์เด่นทำเลดีที่น่าสนใจ ได้แก่ ทรัพย์ประเภททาวน์เฮ้าส์ ขนาดเนื้อที่ 46 ตารางวา ในโครงการหมู่บ้านพฤกษาวิลล์ 62/2 เขตคลองสามวา กรุงเทพฯ ราคาเริ่มต้นประมูลที่ 2,700,000 บาท ซึ่งเป็นทรัพย์ที่เดินทางได้หลายเส้นทาง และใกล้สิ่งอำนวยความสะดวกมากมาย อาทิ โรงเรียน โรงพยาบาล และห้างสรรพสินค้า และทรัพย์ประเภทบ้านเดี่ยว 1 ชั้น ขนาดเนื้อที่ 51 ตาราวา ในโครงการหมู่บ้านลักษิกา (โคราชวิลเลจ 5) อ.เมืองนครราชสีมา จ.นครราชสีมา ราคาเริ่มต้นประมูลที่ 1,700,000 บาท ซึ่งเป็นทรัพย์ที่อยู่ในตัวเมือง เดินทางสะดวก เหมาะสำหรับการอยู่อาศัยเป็นอย่างมาก พิเศษ!! ผู้ชนะการประมูลจะได้รับส่วนลดเพิ่มอีก 10 % จากราคาที่ปิดประมูลเพียงทำสัญญาและทำนิติกรรมให้แล้วเสร็จภายในวันที่ 31 ตุลาคม 2565 และฟรีค่าประเมินราคาทรัพย์สิน เพื่อช่วยลดค่าใช้จ่ายสำหรับผู้ที่ต้องการมีที่อยู่อาศัยเป็นของตนเองด้วย
สำหรับผู้ที่สนใจสามารถดูทรัพย์จริงก่อนประมูลได้ทุกวันง่าย ๆ หรือรับชมภาพทรัพย์ผ่าน Application : G H Bank Smart NPA หรือ www.ghbhomecenter.com พร้อมกับลงทะเบียนและวางเงินประกันเข้าร่วมประมูลเพียง 5,000 บาท ต่อ 1 รายการทรัพย์ที่เข้าร่วมประมูล ผ่าน Application : GHB ALL ภายในวันที่ 3 สิงหาคม 2565 (ชื่อเจ้าของบัญชีเงินฝากออมทรัพย์ GHB ALL จะต้องเป็นชื่อบุคคลเดียวกับผู้เข้าร่วมประมูล) สอบถามข้อมูลเพิ่มเติมได้ที่ GHBank Call Center โทร. 0-2645-9000 กด 5 หรือ Facebook Fanpage ธนาคารอาคารสงเคราะห์ หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
วันเสาร์ที่ 19 มิถุนายน 2564
วธ.เผย ศบค.เห็นชอบมาตรการผ่อนปรนกิจการและกิจกรรมถ่ายทำรายการโทรทัศน์ ภาพยนตร์และวีดิทัศน์ในสถานการณ์การแพร่ระบาดของโรคติดเชื้อไวรัสโควิด-19 แล้ว
วธ.เผย ศบค.เห็นชอบมาตรการผ่อนปรนกิจการและกิจกรรมถ่ายทำรายการโทรทัศน์ ภาพยนตร์และวีดิทัศน์ในสถานการณ์การแพร่ระบาดของโรคติดเชื้อไวรัสโควิด-19 แล้ว
วธ.เผย ศบค.เห็นชอบมาตรการผ่อนปรนกิจการและกิจกรรมถ่ายทำรายการโทรทัศน์ ภาพยนตร์และวีดิทัศน์ ในสถานการณ์การแพร่ระบาดของโรคติดเชื้อไวรัสโควิด-19 แล้ว เปิดให้ผู้เข้าร่วมถ่ายทำไม่เกิน 50 คน และให้ยกเว้นผู้ที่ไม่ต้องสวมหน้ากากบางช่วงเวลาได้เฉพาะนักแสดงหลัก พร้อมมอบ กสทช. และ วธ. กำกับ ติดตาม ประสานงานกับกรมควบคุมโรค สำนักงานสาธารณสุขจังหวัดต่อไป
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า จากการที่กระทรวงวัฒนธรรม (วธ.) ได้ร่วมหารือ และรับฟังความคิดเห็นกับหน่วยงานที่เกี่ยวข้อง อาทิ สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (กสทช.) สมาพันธ์สมาคมวิชาชีพวิทยุกระจายเสียงและวิทยุโทรทัศน์ ผู้แทนจากสถานีโทรทัศน์ และผู้ประกอบการด้านภาพยนตร์และวีดิทัศน์ จัดทำ ร่างแนวทางปฏิบัติตามมาตรการผ่อนปรนกิจการและกิจกรรม เพื่อป้องกันการแพร่ระบาดของโรคติดเชื้อไวรัสโควิด-19 การถ่ายทำรายการโทรทัศน์ ภาพยนตร์และวีดิทัศน์ นั้น ขณะนี้ทาง วธ. ได้จัดทำร่างเสร็จแล้วและนำเสนอต่อผู้เกี่ยวข้องพิจารณาตามลำดับ ประกอบด้วย ที่ประชุมคณะกรรมการด้านวิชาการ ตามพระราชบัญญัติโรคติดต่อ พ.ศ. 2558 ที่ประชุมศูนย์ปฏิบัติการ ศูนย์บริหารสถานการณ์โควิด-19 (ศปก.ศบค.) และเสนอต่อที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 โดยมีนายกรัฐมนตรี เป็นประธานในวันที่ 18 มิถุนายน 2564 ที่ผ่านมา
ปลัด วธ. กล่าวต่อไปว่า นายกรัฐมนตรีได้เห็นชอบในหลักการที่ ศปก.ศบค. เสนอ มีสาระสำคัญดังนี้ 1) ให้มีผู้เข้าร่วมถ่ายทำไม่เกิน 50 คน โดยจะต้องบริหารจัดการความหนาแน่น ของพื้นที่ในขณะถ่ายทำอย่างน้อย 4 ตารางเมตร ต่อ 1 คน 2) ให้ยกเว้นผู้ที่ไม่ต้องสวมหน้ากากบางช่วงเวลาเฉพาะนักแสดงที่เข้าฉาก 3) หากมีฉากกอด จูบ ต่อสู้ ให้ใช้เทคนิคพิเศษแทน และการถ่ายทำในที่สาธารณะให้ผู้ปฏิบัติงาน ผู้ร่วมปฏิบัติงานทุกคนสวมหน้ากากอนามัยตลอดเวลา
4) ปฏิบัติตามแนวปฏิบัติในการถ่ายรายการโทรทัศน์ ละคร ภาพยนตร์และวีดิทัศน์ อาทิ ช่วงเวลาก่อนถ่ายทำรายการ ต้องมีการขออนุญาตใช้พื้นที่ โดยปฏิบัติตามาตรการของแต่ละระดับเขตพื้นที่การแพร่ระบาด มีมาตรการคัดกรองซักประวัติ ควรมีการตรวจหาเชื้อโควิด-19 ด้วยวิธี RT-PCR ในระยะเวลา 72 ชั่วโมง มีการแจ้งประวัติฉีดวัคซีน ช่วงเวลาระหว่างการถ่ายทำรายการ จะต้องไม่เป็นการสัมผัสใกล้ชิดและเข้าถึงตัวกัน จัดให้มีอุปกรณ์เฉพาะบุคคลแยกจากกัน จัดให้มีการทำ Timeline ตลอดระยะเวลาถ่ายทำและหลังการถ่ายทำแล้วเสร็จไม่น้อยกว่า 14 วัน ช่วงเวลาพักการถ่ายทำรายการ จัดให้มีการทำความสะอาดพื้นผิวสัมผัสร่วมทุกระยะอย่างสม่ำเสมอ การรับประทานอาหารให้นั่งเดี่ยว เว้นระยะห่าง 2 เมตร จัดอาหารไว้เป็นชุดเฉพาะตัวบุคคล มาตรการหลังการถ่ายทำ เมื่อพบกลุ่มเสี่ยงให้คัดแยกบุคคลกลุ่มเสี่ยงเพื่อเข้ารับการตรวจทันที เมื่อพบว่าติดเชื้อให้นำส่งบุคคลไปยังสถานพยาบาลที่มีความร่วมมือกัน และปิดพื้นที่การถ่ายทำทันทีเมื่อพบกลุ่มเสี่ยงหรือผู้ติดเชื้อ เป็นต้น
ทั้งนี้ ที่ประชุมได้มอบหมายให้ กสทช. และ วธ. ทำหน้าที่กำกับ ติดตาม จัดทำแผนกำกับ ติดตาม และประสานงานกับกรมควบคุมโรค และสำนักงานสาธารณสุขจังหวัดต่อไป สอบถามรายละเอียดได้ที่ สายด่วนวัฒนธรรม 1765
วันศุกร์ที่ 4 กุมภาพันธ์ 2565
กระทรวงเกษตรฯ จัดประชุมคณะกรรมการนโยบายอาสาสมัครเกษตร
กระทรวงเกษตรฯ จัดประชุมคณะกรรมการนโยบายอาสาสมัครเกษตร มุ่งขับเคลื่อนงานอาสาสมัครเกษตรให้เป็นไปอย่างมีประสิทธิภาพ
(วันที่ 3 ก.พ. 65) นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุม คณะกรรมการนโยบายอาสาสมัครเกษตร ครั้งที่ 2/2565 ซึ่งที่ประชุมได้รับทราบผลการดำเนินงานอาสาสมัครเกษตร ในปีงบประมาณ พ.ศ. 2565 โดยมีจำนวนอาสาสมัครเกษตร (อกษ.) ที่บันทึกในระบบ 242,532 ราย จากเป้าหมาย 289,080 ราย และอาสาสมัครเกษตรหมู่บ้าน (อกม.) 75,155 ราย และมีมติเห็นชอบกรอบร่างระเบียบกระทรวงเกษตรและสหกรณ์ ว่าด้วยการบริหารงานอาสาสมัครเกษตร พ.ศ. ... และมอบหมายฝ่ายเลขาฯ ประสานร่วมกับคณะทำงานฯของกระทรวงเกษตรฯ ร่วมกันนำข้อเสนอจากที่ประชุมไปดำเนินการ เพื่อให้การขับเคลื่อนงานอาสาสมัครเกษตรให้เป็นไปอย่างมีประสิทธิภาพต่อไป
วันจันทร์ที่ 4 กรกฎาคม 2565
รมว.พม. ยืนยันจัดหาบ้านที่คนไทยสามารถรับภาระได้ สอดคล้องแนวคิด UN "ไม่ทิ้งใครไว้ข้างหลัง" ระหว่างร่วมงาน WUF 11 ที่โปแลนด์ ด้านอียิปต์รับเป็นเจ้าภาพครั้งต่อไปในปี 2024
รมว.พม. ยืนยันจัดหาบ้านที่คนไทยสามารถรับภาระได้ สอดคล้องแนวคิด UN "ไม่ทิ้งใครไว้ข้างหลัง" ระหว่างร่วมงาน WUF 11 ที่โปแลนด์ ด้านอียิปต์รับเป็นเจ้าภาพครั้งต่อไปในปี 2024
เมื่อวันที่ 30 มิถุนายน 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวถึงแนวทางการจัดหาที่อยู่อาศัยให้กับประชาชนในระหว่างการเข้าร่วมการประชุม World Urban Forum ครั้งที่ 11 (WUF 11) ณ สาธารณรัฐโปแลนด์ ว่า รัฐบาลไทยเห็นถึงความสำคัญของการมีบ้าน ซึ่งเป็นส่วนหนึ่งของคุณภาพชีวิตที่ดี กระทรวง พม. จึงมีความมุ่งมั่นให้ประชาชนทุกคนสามารถมีที่อยู่อาศัยที่สามารถรับภาระได้ ซึ่งที่ผ่านมา ตนได้พลิกโฉมการทำงานด้านที่อยู่อาศัย โดยหันมามุ่งเน้นการทำกำไรเชิงสังคมมากกว่าตัวเงิน และให้คนจนและคนรายได้น้อยได้มีโอกาสมีบ้าน ซึ่งตนเชื่อมั่นว่า การมีบ้านทำให้คนมีความมั่นคงทางชีวิตและจิตใจ สามารถช่วยสร้างครอบครัวที่อบอุ่น และลดการเกิดปัญหาทางสังคม ซึ่งเป็นภารกิจสำคัญของกระทรวง พม. เช่นกัน
นายจุติกล่าวต่อไปว่า สำหรับการประชุม WUF ครั้งนี้ ตนได้แสดงผลงานและแลกเปลี่ยนแนวคิดด้านการพัฒนาที่อยู่อาศัยและเมืองของไทยกับนานาประเทศ รวมถึงหารือกับ Executive Director ของ UN - Habitat หรือ โครงการตั้งถิ่นฐานมนุษย์แห่งสหประชาชาติ เกี่ยวกับความร่วมมือระหว่างไทยกับ UN - Habitat ทั้งนี้ การดำเนินการของไทย สอดคล้องกับแนวคิดไม่ทิ้งใครไว้ข้างหลัง (Leaving no one behind) ของสหประชาชาติ ซึ่งรัฐบาลไทยให้ความสำคัญ
นายจุติ กล่าวเพิ่มเติมว่า ช่วงบ่ายวันเดียวกัน ได้มีพิธีปิดการประชุม WUF ครั้งที่ 11 อย่างเป็นทางการ โดยสาธารณรัฐโปแลนด์ ในฐานะเจ้าภาพจัดการประชุม WUF ครั้งที่ 11 จะส่งไม้ต่อให้สาธารณรัฐอาหรับอียิปต์เป็นเจ้าภาพจัดการประชุม WUF ครั้งที่ 12 ณ กรุงไคโร ในปี ค.ศ. 2024 (พ.ศ. 2567) ต่อไป
วันอังคารที่ 9 สิงหาคม 2565
ครม.รับทราบการเปลี่ยนชื่อประเทศ Republic of Turkey เป็น Republic of Türkiye และแนวทางการใช้ในภาษาไทย สามารถเลือกใช้ “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร
ครม.รับทราบการเปลี่ยนชื่อประเทศ Republic of Turkey เป็น Republic of Türkiye และแนวทางการใช้ในภาษาไทย สามารถเลือกใช้ “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.)วันที่ 9 ส.ค. 2565 ได้รับทราบการเปลี่ยนชื่อประเทศของ Republic of Turkey (สาธารณรัฐตุรกี) เป็น Republic of Türkiye สำหรับชื่อในภาษาไทยนั้นราชบัณฑิตยสภาได้ให้ความเห็นว่า ผู้ใช้สามารถเลือกใช้ชื่อใดชื่อหนึ่งระหว่าง สาธารณรัฐตุรกี หรือ สาธารณรัฐทูร์เคีย ได้ตามที่เห็นสมควร
“กระทรวงการต่างประเทศได้มีหนังสือขอให้ราชบัณฑิตยสภาพิจารณาถอดทับศัพท์ชื่อประเทศ Republic of Türkiye เป็นภาษาไทย ซึ่งราชบัณฑิตยสภาให้ข้อคิดเห็นว่าน่าจะถอดชื่อว่า สาธารณรัฐตุรกี และชื่อเรียกอย่างสั้น ตุรกี ไว้เช่นเดิม เมื่อคำนึงถึงการใช้ประโยชน์ของสาธารณชนไทยเป็นสำคัญ โดยเป็นชื่อที่สาธารณชนไทยคุ้นเคย มีการใช้อย่างแพร่หลายและเคยปรากฎในพระราชสาส์น สาร หรือเอกสารสำคัญในทางราชการ จึงเห็นควรเขียนทับศัพท์ Republic of Türkiye ว่า สาธารณรัฐตุรกี หรือ สาธารณรัฐทูร์เคีย และ Türkiye ว่าตรุกี หรือ ทูร์เคีย โดยสามารถพิจารณาเลือกใช้ชื่อใดชื่อหนึ่งตามเห็นควร”น.ส.ไตรศุลี กล่าว
น.ส.ไตรศุลี กล่าวว่า สำหรับการแจ้งเปลี่ยนแปลงชื่อประเทศนี้ เริ่มจากที่คณะผู้แทนถาวรสาธารณรัฐตุรีประจำสหประชาชาติ ได้แจ้งเวียนสำเนาหนังสือจากรัฐมนตรีว่าการกระทรวงการต่างประเทศสาธารณรัฐตุรี ถึงเลขาธิการสหประชาชาติ แจ้งให้ทราบการเปลี่ยนชื่อประเทศ โดยขอให้รัฐสมาชิกและผู้สังเกตการณ์พิจารณาใช้ Republic of Türkiye หรือเรียกแบบสั้นในภาษาอังกฤษว่า Türkiye ในทุกโอกาสและทุกวัตถุประสงค์ รวมทั้งในการติดต่อและประสานงานด้านทวิภาคี ซึ่งต่อมาสถานเอกอัครราชทูตสาธารณรัฐตุรกีประจำประเทศไทย ได้แจ้งยืนยันการเปลี่ยนชื่อประเทศดังกล่าว
วันพุธที่ 8 กันยายน 2564
เห็นชอบ 2,500 ล้าน ช่วย 10 สินค้าเกษตร
วันพุธที่ 8 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
คณะกรรมการนโยบายและมาตรการช่วยเหลือเกษตรกร มีมติเห็นชอบกรอบวงเงินงบประมาณกองทุนช่วยเหลือเกษตรกร สำหรับปีงบประมาณ 2565 กว่า 2,500 ล้านบาท เพื่อช่วยเหลือสินค้าเกษตร 10 กลุ่ม ได้แก่ ผลไม้ พืชหัว พืชผัก ข้าว มันสำปะหลัง ปาล์มน้ำมัน ข้าวโพดเลี้ยงสัตว์ ปศุสัตว์ ประมง และกล้วยไม้ โดยเพิ่มช่องทางระบายผลผลิตออกนอกแหล่งผลิต เสริมสภาพคล่องด้านเงินทุน ชดเชยดอกเบี้ยเงินกู้ที่ใช้ในการรับซื้อผลผลิตจากเกษตรกรไปเก็บสต็อกเพื่อชะลอการจำหน่ายซึ่งเป็นส่วนหนึ่งในการรักษาเสถียรภาพราคา สร้างการรับรู้เพื่อกระตุ้นการบริโภค ผลักดันและบริหารการส่งออกเพื่อลดอุปทานส่วนเกินในประเทศ ส่งเสริมด้านปัจจัยการผลิตเพื่อพัฒนาคุณภาพสินค้าและด้านทุนการผลิต
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 9 มกราคม 2565
แรงงานสถานบันเทิง เฮ! รับเยียวยา 5,000 บาทแล้ว เกือบ 100%เตือน! ผู้ที่เงินยังไม่เข้า รีบผูกพร้อมเพย์กับบัตรประชาชน ด่วน!
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการโอนเงินเยียวยาช่วยเหลือผู้ประกอบอาชีพอิสระ คนทำงานกลางคืนในกิจการสถานบันเทิง คลับ ผับ บาร์ คาราโอเกะ ที่ได้รับผลกระทบจากมาตรการของรัฐว่า ล่าสุดได้รับรายงานผลการโอนเงินจากสำนักงานประกันสังคมเมื่อวันที่ 7 มกราคม 2565 ว่า ขณะนี้ได้โอนเงินให้ผู้ประกันตนทั้งมาตรา 33 มาตรา 39 และมาตรา 40 ไปแล้วรวมทั้งสิ้น จำนวน 74,780 ราย รวมเป็นเงิน 373,900,000 บาท คิดเป็นร้อยละ97.02ในจำนวนนี้ยังพบปัญหากลุ่มตกหล่นโอนไม่สำเร็จจากสาเหตุต่าง ๆ อีก 2,194 ราย ซึ่งส่วนใหญ่เกิดจากปัญหายังไม่ผูกพร้อมเพย์เลขบัตรประชาชน รองลงมา บัญชีปิด และไม่มีบัญชี ทำให้ผู้ประกันตนยังไม่ได้รับเงินช่วยเหลือเยียวยาดังกล่าว จึงขอย้ำให้ผู้ประกันตนที่ได้รับสิทธิเงินเยียวยา ให้เร่งตรวจสอบบัญชีธนาคารว่าได้ผูกพร้อมเพย์เลขบัตรประชาชนไว้หรือไม่ หากยังให้เร่งดำเนินการโดยด่วน! เพื่อให้ได้รับสิทธิเยียวยาอย่างครบถ้วน ทั่วถึง
นายสุชาติ กล่าวต่อว่า ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานซึ่งกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ฝากความห่วงใยมายังกลุ่มคนทำงานกลางคืนในกิจการสถานบันเทิง คลับ ผับ บาร์ คาราโอเกะ ที่ได้รับผลกระทบจากมาตรการของรัฐ และสั่งการให้กระทรวงแรงงาน โดยสำนักงานประกันสังคมเร่งช่วยเหลือเยียวยาตามมาตรการดังกล่าว ซึ่งสำนักงานประกันสังคมเริ่มโอนเงินเยียวยารอบแรกตั้งแต่วันที่ 29 ธันวาคมที่ผ่านมา เข้าบัญชีพร้อมเพย์ที่ผูกกับเลขบัตรประชาชน คนละ 5,000 บาท เป็นระยะเวลา 1 เดือน ให้กับผู้ประกันตนที่มีสัญชาติไทย ทั้งมาตรา 33 ที่ทำงาน ในกิจการสถานบันเทิง ผับ บาร์ คาราโอเกะ ผู้ประกันตนตามมาตรา 39 และมาตรา 40 และได้รับการรับรองจากสมาคมดนตรีแห่งประเทศไทยในพระบรมราชูปถัมถ์ หรือสมาพันธ์เครือข่ายคนบันเทิงที่จดทะเบียนกับกระทรวงมหาดไทยหรือกรมพัฒนาธุรกิจการค้า ว่าทำงานในสถานบันเทิงกลางคืนจริง
ด้านนายบุญสงค์ ทัพชัยยุทธ์ เลขาธิการสำนักงานประกันสังคม กล่าวว่า ผู้ประกอบอาชีพอิสระคนบันเทิงกลางคืนที่ยังไม่ได้สมัครเป็นผู้ประกันตนตามมาตรา 40 ให้รีบสมัครพร้อมชำระเงินสมทบให้ทันภายในวันที่ 14 มกราคม 2565 นี้ และให้ทางสมาคมฯ ดังกล่าวข้างต้น รับรองภายในวันที่ 28 มกราคม 2565 เท่านั้น โดยสามารถสอบถามได้ที่เพจกลุ่มสมาคมศิลปินกลางแจ้ง ทั้งนี้ ท่านสามารถตรวจสอบสิทธิโครงการเยียวยาผู้ประกันตนในกิจการสถานบันเทิง และผู้ประกอบการอาชีพอิสระที่ทำงานเกี่ยวข้องกับสถานบันเทิงที่ได้รับผลกระทบจากมาตรการของรัฐ ได้ที่หน้าเว็บไซต์ สปส. https://www.sso.go.th/eform_news/ หรือหากมีข้อสงสัยติดต่อสอบถามได้ที่สายด่วนสำนักงานประกันสังคม 1506 ทุกวัน ตลอด 24 ชั่วโมง
วันจันทร์ที่ 1 สิงหาคม 2565
ปลัด พม. ลงพื้นที่ จ.ลำปาง เปิดศูนย์ช่วยเหลือสังคม ต.วอแก้ว อ.ห้างฉัตร พร้อมให้บริการสวัสดิการสังคมแบบ One Stop Service
ปลัด พม. ลงพื้นที่ จ.ลำปาง เปิดศูนย์ช่วยเหลือสังคม ต.วอแก้ว อ.ห้างฉัตร พร้อมให้บริการสวัสดิการสังคมแบบ One Stop Service
วันที่ 30 ก.ค. 65เวลา 13.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีเปิดศูนย์ช่วยเหลือสังคมตำบลวอแก้ว อำเภอห้างฉัตร จังหวัดลำปาง พร้อมทั้งเยี่ยมชมนิทรรศการและผลิตภัณฑ์ชุมชน ณ องค์การบริหารส่วนตำบลวอแก้ว อำเภอห้างฉัตร จังหวัดลำปาง โดยมีคณะผู้บริหารกระทรวง พม. และผู้แทนหน่วยงานที่เกี่ยวข้องเข้าร่วมงาน ทั้งนี้ ศูนย์ช่วยเหลือสังคมตำบลวอแก้ว เป็นศูนย์กลางบูรณาการความร่วมมือในการให้บริการสวัสดิการสังคมสำหรับประชาชนทุกช่วงวัย โดยเฉพาะกลุ่มเปราะบาง อาทิ เด็ก เยาวชน ผู้สูงอายุ คนพิการ และผู้ด้อยโอกาสในพื้นที่ ภายใต้บริการสังคมแบบเบ็ดเสร็จ ณ จุดเดียว (One Stop Service) รวมถึงเป็นศูนย์กลางการบริการแบบมีส่วนร่วมของชุมชน (Community Service Center) เพื่อให้บริการอย่างทั่วถึงและรวดเร็ว ด้วยการทำงานร่วมกันระหว่างหน่วยงานของกระทรวง พม. ในพื้นที่ และภาคีเครือข่ายทุกภาคส่วน
วันจันทร์ที่ 28 มีนาคม 2565
ลูกจ้างที่ถูกเลิกจ้างไม่ได้รับเงินชดเชยขอรับเงินสงเคราะห์ลูกจ้างได้
วันจันทร์ที่ 21 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยกลุ่มลูกจ้างที่ถูกเลิกจ้าง โดยกรณีที่พนักงานตรวจแรงงานมีคำสั่งให้นายจ้างจ่ายเงินชดเชยหรือเงินอื่นๆ ให้แก่ลูกจ้าง แต่นายจ้างไม่สามารถจ่ายเงินให้ได้ตามที่กฎหมายกำหนด ลูกจ้างสามารถขอรับเงินสงเคราะห์ได้จากกองทุนสงเคราะห์ลูกจ้างเพื่อบรรเทาความเดือดร้อนจากภาระค่าใช้จ่ายและการดำรงชีพ โดยยื่นคำร้องได้ที่สำนักงานสวัสดิการและคุ้มครองแรงงานพื้นที่ 1-10 กรุงเทพมหานคร และสำนักงานสวัสดิการและคุ้มครองแรงงานจังหวัดทุกจังหวัด ซึ่งในปีนี้ มีการจ่ายเงินสงเคราะห์เพื่อช่วยเหลือลูกจ้างแล้ว 4,564 ราย รวมเป็นเงินกว่า 54 ล้านบาท แบ่งเป็นค่าชดเชยกว่า 30 ล้านบาท กรณีอื่นอีก 23.7 ล้านบาท สอบถามเพิ่มเติมได้ที่สายด่วนแรงงาน 1546
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 30 กันยายน 2564
รมช.สธ. ติดตามน้ำท่วม จ.ลพบุรี กำชับหน่วยงานสาธารณสุขในพื้นที่ และอสม. ช่วยดูแลผู้ประสบภัยในชุมชน
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ำท่วมใน จ.ลพบุรี นำยาสามัญประจำบ้าน ยาน้ำกัดเท้า หน้ากากอนามัย แจกให้กับผู้ประสบภัยในพื้นที่ พร้อมมอบหน่วยงานสาธารณสุขในพื้นที่ ร่วมกับ อสม. ดูแลผู้ประสบภัยในชุมชน
บ่ายวันนี้ (30 กันยายน 2564) ที่จังหวัดลพบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า พลเอก ประยุทธ์ จันทร์โอชา นายกรัฐมนตรี มีความห่วงใยประชาชนในพื้นที่ที่ประสบภัยน้ำท่วม มอบหมายให้คณะรัฐมนตรีลงพื้นที่ติดตามสถานการณ์ ให้ความช่วยเหลือและให้กำลังใจประชาชน โดย จ.ลพบุรี ประสบภัยน้ำท่วมทั้ง 11 อำเภอ เฉพาะที่หมู่ 4,5,6 ตำบลเขาพระงาม อำเภอเมือง มีผู้ที่ได้รับผลกระทบประมาณ 900 หลังคาเรือน 2,850 คน ปัญหาด้านสุขภาพที่พบคือ โรคน้ำกัดเท้า อุจจาระร่วง ตาแดง จึงได้นำชุดยาสามัญประจำบ้าน และยาน้ำกัดเท้า จำนวน 450 ชุด และหน้ากากอนามัย 2,000 ชิ้นมามอบให้กับประชาชน และกำชับให้ศูนย์อนามัยที่ 4 และศูนย์สนับสนุนบริการสุขภาพที่ 4 ร่วมกันดูแลสุขภาพผู้ประสบอุทกภัย รวมทั้งใช้กลไก 3 หมอ ซึ่งมี อสม. เป็นบุคลากรของกระทรวงสาธารณสุขที่อยู่ใกล้ชิดประชาชนในพื้นที่ เข้าไปดูแลสุขภาพถึงบ้าน/ชุมชน
“นอกจากภัยน้ำท่วมแล้ว ยังเป็นห่วงผู้ประสบภัยเรื่องการแพร่ระบาดของโรคโควิด 19 ขอให้ อสม. ชักชวนผู้สูงอายุ ผู้ที่มีโรคประจำตัวเข้ารับการฉีดวัคซีนโควิดโดยเร็ว รวมถึงให้ประชาชนที่ได้รับนัดหมายเข้ารับการฉีดวัคซีน เพื่อช่วยลดการแพร่ระบาด ลดการป่วยหนัก และเสียชีวิตจากโรคโควิด 19 รวมทั้งให้ความรู้ในการป้องกันโรคที่มากับน้ำท่วม เช่น ตาแดง อุจจาระร่วง น้ำกัดเท้า และปฏิบัติตามมาตรการป้องกันโรคส่วนบุคคลทั้งการสวมหน้ากากอนามัย ล้างมือบ่อย เว้นระยะห่าง กินอาหารปรุงสุกใหม่ ดื่มน้ำสะอาด ซึ่งเป็นการป้องกันตัวเองที่ดีที่สุด” ดร.สาธิตกล่าว
******************************** 30 กันยายน 2564